CELEX: 32005R0447
Language: lv
Date: 2005-03-18 00:00:00
Title: Komisijas Regula (EK) Nr. 447/2005 (2005. gada 18. marts), ar ko 2005. gadam paredz atkāpi no Regulas (EK) Nr. 1445/95 attiecībā uz eksporta licenču izsniegšanas datumiem liellopu gaļas nozarē

19.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 74/3
            
         
      KOMISIJAS REGULA (EK) Nr. 447/2005
   (2005. gada 18. marts),
   ar ko 2005. gadam paredz atkāpi no Regulas (EK) Nr. 1445/95 attiecībā uz eksporta licenču izsniegšanas datumiem liellopu gaļas nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1), un jo īpaši tās 29. panta 2. punktu,
   tā kā:
   
               (1)
            
            
               Komisijas 1995. gada 26. jūnija Regulas (EK) Nr. 1445/95 par importa un eksporta licenču piemērošanas noteikumiem liellopu gaļas nozarē un par Regulas (EEK) Nr. 2377/80 atcelšanu (2) 10. panta 1. punktā noteikts, ka eksporta licences izsniedz piektajā darba dienā pēc pieteikuma iesniegšanas, ar noteikumu, ka Komisija tajā laikā nav veikusi nekādus īpašos pasākumus.
            
         
               (2)
            
            
               Ņemot vērā 2005. gada svētku dienas un Eiropas Savienības Oficiālā Vēstneša neregulāro publicēšanu minētajos svētkos, iepriekš minētais piecu dienu termiņš būs pārāk īss, lai garantētu atbilstīgu tirgus administrēšanu, un tāpēc ir jāpagarina.
            
         
               (3)
            
            
               Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Paredzot atkāpi no Regulas (EK) Nr. 1445/95 10. panta 1. punkta, 2005. gadā licences, kam pieteikumi iesniegti šīs regulas pielikumā norādītajos termiņos, jāizsniedz tiem atbilstošajos datumos, kuri norādīti minētajā pielikumā.
   Šo atkāpi piemēro, ja pirms minētajiem izdošanas datumiem nav veikti nekādi īpaši pasākumi, kas minēti Regulas (EK) Nr. 1445/95 10. panta 2. punktā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 18. martā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.).
   
      (2)  OV L 143, 27.6.1995., 35. lpp. Regulā jaunākie grozījumi izdarīti ar Regulu (EK) Nr. 1118/2004 (OV L 217, 17.6.2004., 10. lpp.).
   
      PIELIKUMS
      
                  Licences pieteikumu iesniegšanas termiņš
               
               
                  Izdošanas datums
               
            
                  no 2005. gada 21. līdz 23. martam
               
               
                  2005. gada 31. marts
               
            
                  no 2005. gada 2. līdz 4. maijam
               
               
                  2005. gada 12. maijs
               
            
                  no 2005. gada 27. līdz 28. oktobrim
               
               
                  2005. gada 7. novembris
               
            
                  2005. gada 19. decembris
               
               
                  2005. gada 27. decembris
               
            
                  2005. gada 26. decembris
               
               
                  2006. gada 3. janvāris